รัฐบาลไทย-ข่าวทำเนียบรัฐบาล-ตลาดคลองผดุงฯ มอบเกียรติบัตรแก่ผู้ประกอบการที่ให้การสนับสนุนการจัดงานตลาดคลองผดุงฯ “Thailand’s Best Local Product ” ประจำเดือนมิถุนายน 2560
วันอาทิตย์ที่ 25 มิถุนายน 2560
ตลาดคลองผดุงฯ มอบเกียรติบัตรแก่ผู้ประกอบการที่ให้การสนับสนุนการจัดงานตลาดคลองผดุงฯ “Thailand’s Best Local Product ” ประจําเดือนมิถุนายน 2560
ตลาดคลองผดุงฯ มอบเกียรติบัตรแก่ผู้ประกอบการที่ให้การสนับสนุนการจัดงานตลาดคลองผดุงฯ “Thailand’s Best Local Product ” ประจําเดือนมิถุนายน 2560 ร่วมสานพลังประชารัฐขับเคลื่อนเศรษฐกิจฐานราก พร้อมเปิดตลาดเดือนกรกฎาคม 2560 จําหน่ายสุดยอดสินค้าเด่นของจังหวัด
วันนี้ (24มิถุนายน2560) เวลา 14.00 น.ณ เวทีกลางตลาดคลองผดุงกรุงเกษม ข้างทําเนียบรัฐบาล นางสาวเรณูตังคจิวางกูรรองเลขาธิการนายกรัฐมนตรีฝ่ายการเมืองในฐานะประธานกรรมการดําเนินโครงการตลาดคลองผดุงกรุงเกษม มอบหมายให้ นายณรงค์ บุ่ยศิริรักษ์ รองอธิบดีกรมการพัฒนาชุมชน เป็นประธานมอบเกียรติบัตรแก่ผู้ประกอบการและตัวแทนหน่วยงานที่ให้การสนับสนุนการจัดงานตลาดคลองผดุงฯ เดือนมิถุนายน2560ซึ่งดําเนินงานโดยกรมพัฒนาชุมชน กระทรวงมหาดไทย เป็นเจ้าภาพหลักสานพลังประชารัฐกับบริษัทประชารัฐสามัคคี จํากัด และบริษัทเอกชนที่สนับสนุนโครงการประชารัฐ นําผลิตภัณฑ์ของบริษัทประชารัฐสามัคคี จํากัดและบริษัทเครือข่าย เข้ามาจัดจําหน่ายตามธีมงานแต่ละเดือนโดยไม่ซ้ํากันภายใต้การจัดงาน “Thailand’s Best Local Productสุดยอดสินค้า หลากหลายทั่วไทย หาได้ในที่เดียว” จัดขึ้นเป็นเวลา3เดือน นับตั้งแต่เดือน พฤษภาคม - กรกฎาคม พ.ศ.2560ณ ตลาดคลองผดุงกรุงเกษม ข้างทําเนียบรัฐบาล โดยเปิดตลาดฯ ทุกวันไม่เว้นวันหยุดราชการและวันนักขัตฤกษ์ ซึ่งการดําเนินงานตลาดดังกล่าวเกิดขึ้นจากนโยบาย “พลเอก ประยุทธ์ จันทร์โอชา” นายกรัฐมนตรี ในการนําผลงานตามนโยบายรัฐบาลด้านพัฒนาเศรษฐกิจฐานรากและประชารัฐของกลุ่มจังหวัดและบริษัทประชารัฐสามัคคีจังหวัดที่เป็นรูปธรรมมาจัดแสดงและจําหน่ายในตลาดฯ โดยความร่วมมือของสํานักเลขาธิการนายกรัฐมนตรี
สําหรับวันนี้ เป็นการจัดกิจกรรมมอบเกียรติบัตรแก่ผู้ประกอบการที่มียอดจําหน่ายสูง จํานวน 15 ราย จําแนกเป็น ประเภทสินค้าเด่น 5 ราย ผลผลิตการเกษตร 3 ราย อาหารชวนชิม 3 ราย สินค้าภายใต้การส่งเสริมทางบริษัทประชารัฐรักสามัคคี จํากัด 3 ราย และร้านค้าSMEs1 รายประจําเดือนมิถุนายน2560(1-24มิถุนายน2560) เพื่อแสดงความขอบคุณที่ทุกฝ่ายให้ความร่วมมือกับหน่วยงานภาครัฐตามนโยบายรัฐบาลและนายกรัฐมนตรี ในการสนับสนุนผลิตภัณฑ์สินค้าแปรรูปที่มีนวัตกรรม มีคุณภาพ และมีความโดดเด่น มาจําหน่ายให้กับผู้บริโภคโดยตรง เพื่อสร้างรายได้ให้กับชุมชน ทั้งนี้ การดําเนินงานของตลาดคลองผดุงฯ ประจําเดือนมิถุนายน2560สามารถสร้างรายได้มียอดการจําหน่ายกว่า 60ล้านบาท มีผู้ร่วมงานกว่า 1 แสนราย
รองอธิบดีกรมการพัฒนาชุมชนเปิดเผยว่าในเดือนมิถุนายน 2560 ตลาดคลองผดุงกรุงเกษม ข้างทําเนียบรัฐบาล จัดโดยกรมการพัฒนาชุมชน กระทรวงมหาดไทย ร่วมกับบริษัท ประชารัฐรักสามัคคี จํากัด พร้อมผู้ประกอบการที่สนับสนุนโครงการประชารัฐ โดยนําผลิตภัณฑ์ บริษัท ประชารัฐรักสามัคคี จํากัด และบริษัทภายในเครือข่ายมาจําหน่ายผลิตภัณฑ์ที่มีความหลากหลายในราคาย่อมเยา ภายใต้แนวคิด “Thailand’s Best Local Productสุดยอดสินค้า หลากหลายทั่วไทย หาได้ในที่เดียว” ทั้งนี้ มีการจัดขึ้นอย่างต่อเนื่องเป็นระยะเวลา 3 เดือน ตั้งแต่เดือนพฤษภาคม - กรกฎาคม 2560 ณ ตลาดคลองผดุงกรุงเกษม ข้างทําเนียบรัฐบาลระหว่างเวลา 10.00 - 19.00 น. พร้อมเปิดบริการทุกวันไม่เว้นวันหยุดราชการและวันหยุดนักขัตฤกษ์
ด้าน รองอธิบดีกรมการพัฒนาชุมชนกล่าวถึงการจัดงาน“Thailand’s Best Local Productสุดยอดสินค้า หลากหลายทั่วไทย หาได้ในที่เดียว”ณ ตลาดคลองผดุงกรุงเกษมในเดือน มิถุนายน2560ซึ่งจัดขึ้นระหว่างวันที่1-24มิถุนายน2560มีผู้ประกอบการได้รับโอกาสให้นําสินค้ามาจําหน่ายกว่า 368 ราย ทั้งนี้ การจัดงานที่ผ่านมาประสบผลสําเร็จในหลายด้านได้แก่1) เป็นการแสดงพลังประชารัฐ ระหว่างกระทรวงมหาดไทย บริษัทประชารัฐรักสามัคคีจํากัดบริษัทเอกชนที่สนับสนุนโครงการประชารัฐ และกลุ่มผู้ประกอบการสินค้าชุมชนทั่วประเทศ เพื่อจําหน่ายสินค้าชุมชน ก่อให้เกิดการสร้างงาน และสร้างรายได้เกิดการขยายตัวของเศรษฐกิจฐานรากเป็นไปตามนโยบายของรัฐบาล2) การสร้างโอกาส การจัดงานสามารถสร้างโอกาสให้กับเกษตรกรและผู้ประกอบการสินค้าชุมชน3) ผลการจัดจําหน่ายผลิตภัณฑ์ซึ่งภายในงานได้จัดแสดงและจําหน่ายผลิตภัณฑ์ชุมชนภายใต้การส่งเสริมของบริษัทประชารัฐรักสามัคคีจังหวัดและบริษัทเครือข่าย ผลิตภัณฑ์เด่นและผลผลิตทางการเกษตรของกลุ่มจังหวัดทั่วประเทศและอาหารชวนชิมซึ่งเป็นอาหารและเครื่องดื่มที่มีชื่อเสียงจากทุกภูมิภาค4)กระแสตอบรับจากจากผู้เข้าชมงาน ที่ได้รับการตอบรับเป็นอย่างดีจากประชาชน มีผู้เข้าเยี่ยมชมงานกว่า1 แสนราย และจากผลการประเมินพบว่า ประชาชนส่วนใหญ่มีความพึงพอใจการจัดงานในระดับมากตลอดจนประทับใจในด้านความหลากหลายของผลิตภัณฑ์
นอกจากนี้ ภายในเดือกรกฎาคม2560ซึ่งเป็นเดือนที่3ของการจัดงาน“Thailand’s Best Local Productสุดยอดสินค้า หลากหลายทั่วไทย หาได้ในที่เดียว”กระทรวงมหาดไทย จะยังคงนําเสนอผลิตภัณฑ์ที่มีความน่าสนใจอย่างต่อเนื่อง ซึ่งไฮไลท์ของเดือนกรกฎาคมจะแบ่งออกเป็น 7 หมวด ได้แก่ (1) สินค้าเด่น อาทิ ทอง จ.สุโขทัย ผ้าหมักโคลน จ.มุกดาหาร ผ้าไหมนาโพธิ์ จ.บุรีรัมย์ ผ้าตีนจก จ.อุตรดิตถ์ ผ้าบาติก จ.นราธิวาส เสื่อกกจันทบูร จ.จันทบุรี หมอนขิดยางพารา จ.ยโสธร จักสาน จ.เลย สบู่รังไหม จ.อุบลราชธานี (2)OTOPขึ้นเครื่องบิน อาทิ ผลิตภัณฑ์จากกะลา จ.เชียงใหม่ เซรามิค จ.ลําปาง (3)OTOPส่งออก อาทิ ผลไม้แปรรูป จ.เพชรบุรี กล้วยฉาบ จ.สุโขทัย (4) อาหารชวนชิม อาทิ ซี่โครงหมูอบน้ําผึ้ง จ.ภูเก็ต ,หมี่เบตง จ.ยะลา ปูนิ่มทอด จ.ระนอง,ผัดหมี่ จ.นครราชสีมา ไก่ย่างเขาสวนกวาง จ.ขอนแก่น อาหารเด่นเมนูเด็ดจากหมู่บ้านOTOPเพื่อการท่องเที่ยว (5) สินค้าผลผลิตทางการเกษตร อาทิ ลําไยปลอดสาร จ.ลําพูน ทุเรียน จ.ระยอง สับปะรดห้วยมุ่น จ.อุตรดิตถ์ เงาะนาสาร จ.สุราษฎร์ธานี (6) กระเป๋าแบรนด์เนม รอบละ 5 แบรนด์ (7) สินค้าที่บริษัทประชารัฐรักสามัคคีประเทศไทยจํากัด เข้าไปส่งเสริมและสนับสนุน
ในส่วนไฮไลท์ภายในงานในส่วนบริษัทประชารัฐ ได้กําหนดธีมงาน คือ “หมู่บ้านเพื่อการท่องเที่ยว” ดังนั้นสินค้าที่จะนํามาจําหน่ายจะเป็นสินค้าจากหมู่บ้านท่องเที่ยวโดยชุมชนที่บริษัทประชารัฐฯ (ปชร.) ได้เข้าไปส่งเสริม ซึ่งจะยกขบวนกันมาจําหน่ายในราคาถูก อาทิ ผักปลอดสาร ข้าวสาร มะม่วงกวน กล้วยตาก ยาหม่องหัวโต จากชุมชนบ้านดงเย็น โดย ปชร.สุพรรณบุรี กระดาษสา ลําไยอบแห้ง ยาหอมสมุนไพร น้ําปลาหวานโบราณเครื่องจักสาน มีดเหล็กแหนบ พระหยกแกะสลัก จากชุมชนท่องเที่ยวบ้านปางห้าและบ้านม่วงคํา โดย ปชร.เชียงราย ทองม้วนน้ําตาลโตนด จากชุมชนบ้านถ้ําเสือ โดย ปชร.เพชรบุรี ผลิตภัณฑ์จากสมุนไพร อาทิ สบู่ แชมพู ครีมนวดผม และโลชั่นจากใบย่านาง จากท่องเที่ยวโดยชุมชนบ้านดง บ้านคีรีวัน บ้านทุ่งกระโปรง โดย ปชร.นครนายก ขนมไทยมงคล น้ําพริก กะลานวดฝ่าเท้า จากชุมชนไทรน้อย โดย ปชร.พระนครศรีอยุธยา กุ้งเสียบกะปิ จิ้งจั้งกรอบ จากชุมชนบ้านบางยวญ โดย ปชร.พังงา
ดังนั้น จึงขอเชิญชวนผู้ที่สนใจมาเข้าชมไฮไลท์ต่าง ๆ ภายในงานที่ เนื่องจากยังมีผู้ประกอบการอีกจํานวนมากที่จะทยอยมาร่วมจัดแสดง จําหน่ายผลิตภัณฑ์ ซึ่งจะเป็นการเชื่อมโยงตลาดจากผู้ผลิตสู่ผู้บริโภคโดยตรง ก่อให้เกิดรายได้จํานวนมากกระจายไปยังผู้ประกอบการและเกษตรกรได้อย่างแท้จริง อีกทั้งส่งผลต่อการขยายตัวของเศรษฐกิจฐานรากตามนโยบายรัฐบาลได้อีกทางหนึ่งด้วย ดังนั้นจึงขอเชิญชวนประชาชน มาร่วมชมและสนับสนุนผลิตภัณฑ์ดี ๆ ภายในงาน “Thailand’s Best Local Productสุดยอดสินค้า หลากหลายทั่วไทย หาได้ในที่เดียว” ตั้งแต่วันนี้ 1 - 24 กรกฎาคม2560
******************************************
กลุ่มประชาสัมพันธ์และเผยแพร่ สํานักโฆษก